Държавен вестник, бр. 77, 2009 г., стр. 19

БРОЙ  77	
Д Ъ Р Ж А В Е Н  В Е С Т Н И К 	
СТР.  19  
НАРЕДБА № 7
от 1 септември 2009 г.
за придобиване на квалификация по профе­
сията „Шивач“
Раздел I
Общи положения
Чл. 1. С тази наредба се определя дър­
жавното образователно изискване (ДОИ) за 
придобиването на квалификация по професи­
ята 542110 „Шивач“ от област на образование 
„Производство и преработка“ съгласно списъка 
на професиите за професионално образование 
и обучение по чл. 6, ал. 1 от Закона за профе­
сионалното образование и обучение.
Чл. 2. Държавното образователно изискване 
за придобиването на квалификация по профе­
сията 542110 „Шивач“ съгласно приложението 
определя изискванията за придобиването на 
първа степен на професионална квалификация 
за специалност 5421101 „Шивачество“.
Чл. 3. (1) Въз основа на ДОИ по чл. 1 и 
рамковите програми по чл. 10, ал. 3 от Закона 
за професионалното образование и обучение се 
разработват учебен план и учебни програми за 
обучението по специалността по чл. 2.
(2) Документацията по ал. 1 за професио­
нално образование се разработва от Министер­
ството на образованието, младежта и науката, а 
за професионално обучение – от обучаващата 
институция.
Раздел II
Съдържание на държавното образователно 
изискване
Чл. 4. (1) С ДОИ по чл. 1 се определя 
равнището на задължителната професионална 
подготовка в края на обучението по професията, 
което гарантира на обучаемия възможност за 
упражняване на професията 542110 „Шивач“.
(2) Държавното образователно изискване 
за придобиването на квалификация по профе­
сията „Шивач“ определя общата, отрасловата 
и специфичната задължителна професионална 
подготовка за професията, както и избираемата 
подготовка. 
(3) Съдържанието на всеки вид задължителна 
професионална подготовка по ал. 2 включва:
1. необходимите професионални компетен­
ции (знания, умения и професионално-лично­
стни качества); 
2. тематичните области, от които се формира 
съдържанието на учебните предмети/модули.
Чл. 5. С ДОИ по чл. 1 се определят и вхо­
дящото образователно равнище, профилът на 
професията, целите на обучението, резултатите 
от ученето, изискванията към материалната 
база и изискванията към обучаващите.
Преходни и заключителни разпоредби
§ 1. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 2. Наредбата влиза в сила от деня на об­
народването є в „Държавен вестник“.
Министър: Й. Фандъкова
Приложение 
към чл. 2
Държавно образователно изискване за придоби­
ване на квалификация по професията „Шивач“
 Професионално направление:
 542
Производство на текстил, облекло, обувки и 
кожени изделия
 Наименование на професията:
 542110
Шивач
 Специалности:
Степен на професионална 
квалификация
 5421101
Шивачество
Първа
1. Входни характеристики 
1.1. Изисквания за минимално входящо 
образователно равнище за ученици и за лица, 
навършили 16 г., съгласно Закона за профе­
сионалното образование и обучение (ЗПОО)
За обучение по професията „Шивач“ с при­
добиване на първа степен на професионална 
квалификация минималното входящо образо­
вателно равнище за ученици е завършен VI 
клас, а за лица, навършили 16 г., е завършен 
начален етап на основното образование или 
успешно завършен курс за ограмотяване по 
реда на Закона за насърчаване на заетостта.
1.2. Изисквания за входящо квалификационно 
равнище или професионален опит
За обучение по професията „Шивач“ с 
придобиване на първа степен на професио­
нална квалификация не се изисква предишна 
професионална квалификация или професио­
нален опит.
За обучение по професията „Шивач“ с при­
добиване на първа степен на професионална 
квалификация на лица с професионален опит 
по тази професия се организира надграждащо 
обучение за усвояване на компетенциите, опи­
сани в т. 4, които лицето не притежава.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Шивачът съединява на машина предвари­
телно скроени детайли на облекла, извършва 
репарации (скъсява, подгъва) на пола, панталон, 
рокля, сменя цип на пола и панталон, монтира